b'\n_START_ARTICLE_\nDet Missionerende Kopimistsamfund\n_START_PARAGRAPH_\nDet Missionerende Kopimistsamfund er et trossamfund indenfor Kopimismen. Tilh\xc3\xa6ngerne h\xc3\xa6vder, at kopimisme er en religion, hvor dogmen er at kopiering og spredning af information betragtes som en hellig handling, et sakramente. Religionen er blevet anerkendt i Sverige i 2012, efter tre ans\xc3\xb8gninger._NEWLINE_Samfundet blev grundlagt i Sverige i 2010 af den 19-\xc3\xa5rige filosofistuderende Isak Gerson, som er samfundets missionsforstander, og h\xc3\xb8jeste \xc3\xa5ndelige leder. Han er desuden Ung Pirat og kasserer i den kristne studenterbev\xc3\xa6gelse i Sverige, og pr\xc3\xb8ver at forene disse to religioner. Selvom repr\xc3\xa6sentanterne mener, at kopimismen er en religion, n\xc3\xa6vner organisationens hjemmeside ingenting om tro p\xc3\xa5 overnaturlige f\xc3\xa6nomener eller guder. Ctrl+C og Ctrl+V betragtes som hellige symboler.'